CELEX: 31982R1942
Language: el
Date: 1982-07-19 00:00:00
Title: Κανονισμός (EOK) αριθ. 1942/82 τής Επιτροπής τής 19ης Ιουλίου 1982 περί τροποποιήσεως τού κανονισμού (EOK) αριθ. 2111/81 τής Επιτροπής περί τών λεπτομερειών εφαρμογής τής αποστάξεως υποπροϊόντων γιά τήν αμπελουργική περίοδο 1981/82

Avis juridique important

|

31982R1942

Κανονισμός (EOK) αριθ. 1942/82 τής Επιτροπής τής 19ης Ιουλίου 1982 περί τροποποιήσεως τού κανονισμού (EOK) αριθ. 2111/81 τής Επιτροπής περί τών λεπτομερειών εφαρμογής τής αποστάξεως υποπροϊόντων γιά τήν αμπελουργική περίοδο 1981/82  

Επίσημη Εφημερίδα αριθ. L 211 της 20/07/1982 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1942/82 ΤΗΣ ΕΠΙΤΡΟΠΗΣ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 2111/81 της Επιτροπής περί των λεπτομερειών εφαρμογής της αποστάξεως υποπροϊόντων για την αμπελουργική περίοδο 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 39 παράγραφος 7,  Εκτιμώντας:  ότι το άρθρο 4 του κανονισμού (ΕΟΚ) αριθ. 2111/81 της Επιτροπής (3) προβλέπει, αφενός, ότι η παράδοση στους οινοπνευματοποιούς στεμφύλων, οινολασπών καί, ενδεχομένως, οίνων για την απόσταξη που αναφέρεται στο άρθρο 39 του κανονισμού (ΕΟΚ) αριθ. 337/79 πρέπει, για την περίοδο 1981/82, να πραγματοποιηθεί το αργότερο στις 31 Ιουλίου 1982 καί, αφετέρου, ότι η παράδοση από τους οινοπνευματοποιούς στους οργανισμούς παρεμβάσεως της παραγομένης αλκοόλης πρέπει να πραγματοποιηθεί το αργότερο στις 31 Αυγούστου 1982·  ότι λόγω της σημαντικής ποσότητας των προϊόντων που πρέπει να αποσταχθούν συνεπεία των μέτρων που ελήφθησαν κατά τη διάρκεια της προηγουμένης περιόδου οι προβλεπόμενες προθεσμίες δεν είναι δυνατόν να τηρηθούν· ότι είναι λοιπόν σκόπιμο να παραταθούν οι προθεσμίες και να εφαρμοσθούν κατά συνέπεια ορισμένες άλλες ημερομηνίες που καθορίζονται στον ίδιο κανονισμό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2111/81 τροποποιείται ως εξής:  1. Στο άρθρο 4 παράγραφος 1, η ημερομηνία «31 Ιουλίου 1982» αντικαθίσταται από την ημερομηνία «31 Αυγούστου 1982».  2. Στο άρθρο 4 παράγραφος 3, η ημερομηνία «31 Αυγούστου 1982» αντικαθίσταται από την ημερομηνία «31 Οκτωβρίου 1982».  3. Στο άρθρο 4 παράγραφος 4, η ημερομηνία «31 Αυγούστου 1982» αντικαθίσταται από την ημερομηνία «31 Οκτωβρίου 1982».  4. Στο άρθρο 9, η ημερομηνία «31 Αυγούστου 1982» αντικαθίσταται από την ημερομηνία «15 Οκτωβρίου 1982».  5. Στο άρθρο 11 παράγραφος 3, η ημερομηνία «1η Οκτωβρίου 1982 » αντικαθίσταται από την ημερομηνία «15 Δεκεμβρίου 1982».  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 205 της 25. 7. 1981, σ. 14.